open-index/open-wikipedia-markdown huggingface dataset:
החזית הדמוקרטית של סיקים

**החזית הדמוקרטית של סיקים** (בדוואנגרי: **सिक्किम डेमोक्रेटिक फ्रन्ट**; באנגלית: **Sikkim Democratic Front**) היא מפלגה הודית שמרכזה בסיקים. המפלגה שימשה כמפלגת השלטון במדינה מ־1994 ועד 2019.

## היסטוריה
החזית המוקרטית של סיקים הוקמה ב־4 במרץ 1993, ונרשמה ב ב־13 במאי 1993. המפלגה התמודדה בבחירות ל בנובמבר 1994 וזכתה ברוב של 19 מתוך 32 מושבים באספה, כשהיא מביסה את  ששלטה במדינה מ־1985. ראש המפלגה פאוואן קומאר צ'מלינג הושבע לראש השרים של סיקים.

בבחירות לאספה המחוקקת של סיקים ב־1999 הגדילה המפלגה את כוחה ל־24 מושבים באספה. ב־2004 זכתה המפלגה ב־31 מתוך 32 המושבים באספה, וב־2009 זכתה המפלגה בכל המושבים באספה.

ב־2014 קמה אופוזיציה חזקה למפלגה, מפלגת סיקים קרנטיקארי מורצ'ה בראשות חבר המפלגה לשעבר פרם סינג תמנג, שזכתה ב־10 מושבים באספה. מאוחר יותר הצטרפו שעבה מתוך חברי המפלגה לחזית הדמוקרטית.

בבחירות לאספה המחוקקת ב־2019 הובסה המפלגה, שזכתה ב־15 מושבים לעומת 17 לסיקים קרנטיקארי מורצ'ה. בפועל זכתה המפלגה רק ב־13 מושבים, כששנים ממועדיה זכו ביותר ממחוז בחירה אחד ונאלצו להתפטר מאחד מהם ומועמדיה כשלו בבחירות מיוחדות שנערכו לאחר מכן. באוגוסט 2019 פרשו 10 מחברי המפלגה באספה והצטרפו למפלגת העם ההודית.

בבחירות לאספה המחוקקת ב־2024 זכתה המפלגה במושב אחד באספה המחוקקת. צ'מלינג עצמו הובס ולא נבחר לאספה.

## תוצאות בחירות

## קישורים חיצוניים

## הערות שוליים

קטגוריה:הודו: מפלגות
קטגוריה:סיקים
קטגוריה:מפלגות שהוקמו ב-1993
אבו סיר אל-מלק

ממוזער|250px|קברים בנקרופוליס של אבו סיר אל-מלק
**אַבּוּ סִיר אלְ-מֶלֶק** (בערבית: **أبو صير الملق**, תעתיק מדויק: אבו ציר אלמלק) היא עיירה ואתר ארכאולוגי במחוז בני סויף שבמצרים. האתר, על הנקרופוליס שבו, שוכן צפונית לכניסה לנווה המדבר פיום. הוא התגלה ונחפר לראשונה על ידי הארכאולוג הגרמני אוטו רובנזון, ונמצאו בו קברים רבים, בעיקר מן המאה ה-16 לפנה"ס, אך גם מתקופות מאוחרות יותר.

## היסטוריה
האתר הארכאולוגי אבו סיר אל-מלק היה מיושב משנת 3250 לפנה"ס לכל המאוחר ועד למאה ה-7 לספירה והיה בעל חשיבות דתית רבה בגלל הפולחן הפעיל בו לאל אוסיריס.

הנקרופוליס באתר נחפר על ידי הארכאולוג הגרמני אוטו רובנזון בארבע משלחות בין השנים 1902–1905. רובנזון חיפש בסמוך לכפר פפירוסים, בשם אוסף הפפירוסים של המוזיאון המצרי של ברלין, וגילה שם קברים פרהיסטוריים. בתוך מספר חודשים ארגנה החברה המזרחית הגרמנית משלחת בראשות האגיפטולוג גאורג מלר. החפירות התקיימו בקיץ 1905 ובסתיו 1906, ובהן התגלו כ-850 קברים שזוהו כשייכים לתרבויות נקאדה II ו-III.

מחקר מאוחר יותר הראה שהאתר היה מקום של מגורים, בתי קברות ומקדשים במשך כמה אלפי שנים. הקברים העתיקים ביותר היו של הנקאדה, ואילו המאוחרים יותר שימשו בתקופות היוונית, הרומית והשלטון הערבי.

קרבתה של אבו סיר אל-מלק לנווה המדבר פיום הובילה לגידול משמעותי באוכלוסייתה במהלך המאות הראשונות לשלטון בית תלמי, ככל הנראה עקב הגירה של יוונים לאזור. בהמשך, בתקופה הרומית, הגיעו לאזור חיילים בצבא הרומי לאחר סיום שירותם הצבאי.

## קישורים חיצוניים

* 

## הערות שוליים

קטגוריה:מצרים: אתרים ארכאולוגיים
מרי ובסטר

**מרי ובסטר** (1624–1696) הייתה אישה מניו אינגלנד שהואשמה במעשי כשפים. ידועה בכינוי ״מרי חצי תלויה״ לאחר ששרדה ניסיון לינץ' מצד שכניה שראו בה מכשפה.

### חייה
מרי ובסטר לבית ריב נולדה באנגליה. שנת לידתה אינה ידועה אך רישומים שונים מעלים כי נולדה בין השנים 1617–1624. אביה היה תומאס ריב, וכך נקרא גם אחיה. אמה הייתה האנה רו ריב. משפחתה של מרי היגרה לעיירה ספרינגפילד במושבה מסצ׳וסטס ביי.

בשנת 1670 התחתנה מרי עם ויליאם ובסטר והשניים גרו בעיירה פוריטנית בשם הדלי במסצ'וסטס. היא הייתה בת 46, הוא בן 53. אין רישומים כי לזוג היו ילדים, אולם נאמר עליהם שהיו קשיי יום וחיו בבית קטן ולעיתים נזקקו לעזרה מאחרים.

שכניה של מרי נהגו לכנות אותה מכשפה והאשימו אותה בכישוף הצאן והסוסים שלהם, כדי שאלו לא יעברו ליד ביתה. הפוריטנים האמינו כי אם ״יפריעו” לנשים, כלומר יכו או יקשרו אותן, הדבר ימנע מהן להטיל כשפים. ואכן, שכניה של מרי נהגו לחפש אחריה ולהכותה על מנת שהצאן והסוסים יוכלו לעבור ליד ביתה.

### משפט
ב-1 ביוני 1683, בעודה בת 60 בערך, הואשמה מרי ב״חשד לעשיית מעשי כשפים״ והובאה למשפט בפני חבר מושבעים בבוסטון. אולם האשמות אלו בוטלו באופן רשמי, ומרי נמצאה חפה מפשע ושוחררה.

למרות שבית המשפט פסל את המקרה של מרי וזיכה אותה, בני העיירה הדלי המשיכו להאשים אותה בכשפים ולהתנכל לה. שכניה ניסו להוציא אותה להורג בתליה בעצמם, אולם היא שרדה, מה שגרם להם לחשוד עוד יותר בכך שהיא מכשפה.

בשנת 1684, אדם בשם פיליפ סמית האשים את מרי בכך שהיא גורמת למחלתו ופועלת בשיתוף עם השטן. סמית היה שופט, כומר ונציג העיירה הדלי. אנשי העיירה הפוריטניים האמינו באותם זמנים כי כאשר אדם נופל למשכב, בעיקר כאשר מדובר באדם טוב, זה בעקבות עונש מאלוהים או בגלל מעורבות של השטן. במקרה של סמית, האמינו אנשי העיירה וחבריו כי מרי עומדת מאחורי מחלתו ומותו.

קוטון מת'ר היה כומר ואיש ציבור מוכר ומקושר היטב. הוא היה ידוע בתמיכתו בציד מכשפות. לאחר מותו של סמית, פרסם מת׳ר תיאורים בנוגע להאשמות של סמית, מחלתו ומותו. יחד עם אנשי העיירה הדלי, הוא האמין מעל לכל ספק כי מרי היא האחראית למותו של סמית באמצעות ״כשפים נוראיים״. מת׳ר סיפר בספרו משנת 1702 כיצד חבריו של סמית ״הטרידו את האישה״ בשלושה או ארבעה מקרים שונים, והדגיש כי רק אז יכל סמית לישון בנחת.

תומאס הטצ׳ינסון, מושל המושבה מסצ׳וסטס ביי והיסטוריון, תיאר בספרו ״ההיסטוריה של מושבת מסצ׳וסטס ביי״ (1764) מה אירע למרי: ״בזמן שפיליפ סמית שכב חולה, מספר בחורים נמרצים ניסו לעשות ניסוי באישה הזקנה. הם גררו אותה מחוץ לבית, תלו אותה עד שכמעט מתה, הורידו אותה, גלגלו אותה לפעמים בשלג, בסוף קברו אותה בו, ואז השאירו אותה שם. אבל רצה הגורל והיא שרדה ואילו האיש העצוב מת״.

מרי שרדה את ניסיונות הלינץ׳ שעברה והמשיכה לחיות עוד 11 שנה לאחר מותו של סמית, עד שמתה בערך בגיל 70, בשנת 1696.

### בתרבות
אחת מצאצאיה של מרי ובסטר היא הסופרת הקנדית מרגרט אטווד, שכתבה עליה שיר בשם ״מרי חצי תלויה״ (1995) והקדישה לה את ספרה ״מעשה השפחה״.

## הערות שוליים

קטגוריה:נשים שהואשמו כמכשפות
קטגוריה:אמריקאים שנפטרו ב-1696
מרי פרקר

**מרי פרקר** (1637 לערך – 22 בספטמבר 1692) הייתה אחת מן הנשים שהואשמו במסגרת ציד המכשפות בסיילם, והאדם היחיד שהוצא להורג בעוון כישוף בעיירה שבה גרה.

### חייה
מרי פרקר הייתה בתם של האנה וג'ון אייר, אחד מהחלוצים האירופאיים הראשונים שהגיעו ליישב את מסצ'וסטס הקולוניאלית. היא גרה עם משפחתה בהייברוויל והיו לה שמונה אחים ואחיות.

בשנת 1652 לערך, בהיותה בת 15, התחתנה מרי עם נייתן פרקר, שהיה אלמן ולבלר מקומי. הזוג התגורר בעיירה אנדובר והיו להם תשעה ילדים. בשנת 1685 מת בעלה והותיר למרי בית וסכום כסף נכבד. מרי חיה בבית יחד עם בנה הבכור, ג'ון.

### משפט
ביולי 1692 ציד המכשפות החל לצאת מגבולות סיילם והגיע ליישובים נוספים, בהם אנדובר. כחודשיים לאחר מכן, ב-13 בספטמבר 1692, הועמדה מרי למשפט בחשד למעשה כישוף לאחר ששתי נערות, מרת'ה ספרג ורוז פוסטר, טענו כי רוחה מאיימת עליהן. נער נוסף בשם וויליאם בייקר הבן העיד כי הוא "יודע שמרי היא מכשפה". יחד עם מרי, עמדו למשפט עוד שניים מתושבי אנדובר, וויליאם בייקר האב ומרסי וורדוול. שניהם הודו שאכן עסקו בכשפים וטענו כי ראו את מרי גורמת סבל למרת'ה ספרג ואדם נוסף. את המשפט ניהלו השופטים ברת'למיו גדני, ג'ון הת'ורן, ג'ונתן קורווין וג'ון היגינסונס. הנערות שהאשימו את מרי החלו לסבול מרעידות בכל פעם שהיו בנוכחותה, וכאשר שמה נשמע במהלך הדיונים, הן נפלו על הרצפה והחלו לפרכס. העוויתות פסקו רק לאחר שמרי נגעה בנערות, במה שמכונה "מבחן נגיעה". אנשי סיילם האמינו כי כאשר מכשפה נוגעת בקורבנה היא למעשה מרחיקה ממנו את השטן, מה שמפסיק את העוויתות ומהווה למעשה שיטה לזיהוי מכשפות. מרי טענה כי כנראה מתבלבלים בינה לבין אישה אחרת בעיירה בעלת אותו שם, וכי היא עצמה חפה מפשע. למרות דבריה, התעקשו הנערות שהיא האשמה. ב-17 בספטמבר 1692 נגזר על מרי עונש מוות. היא הוצאה להורג בתליה יחד עם מרת'ה קורי, מרגרט סקוט, מרי איסטי, אליס פרקר, אן פדיטור, ווילמות' רד וסמואל הרדוול. הם היו האחרונים שהוצאו להורג במסגרת משפטי המכשפות בסיילם. בשנת 1711 שמה של מרי נוקה מכל אשמה על ידי הרשויות במסצ'וסטס, וניתנו למשפחתה פיצויים בסך 8 פאונד.

## קישורים חיצוניים
* 

## הערות שוליים

קטגוריה:נשים שהוצאו להורג בתלייה
קטגוריה:אישים שהוצאו להורג בתלייה
קטגוריה:נשים שהוצאו להורג באשמת כישוף
קטגוריה:נפטרות ב-1692
קטגוריה:נפטרים ב-1692
קטגוריה:נשים שהוצאו להורג בארצות הברית
קטגוריה:אישים שהוצאו להורג במסגרת ציד המכשפות בסיילם
באזוריה

**באזוריה** (בערבית: **البازوريه**) היא עיירה בדרום לבנון, הממוקמת בנפת צור.

## היסטוריה
היישוב נזכר ברישומי המס העות'מאניים של שנת 1596 ככפר בשם "אל-באזורי" ששייך לנפת תבנין שבמחוז צפת, עם אוכלוסייה של 22 משקי בית, כולם מוסלמים. תושבי הכפר שילמו מס קבוע של 25% על מוצרים חקלאיים, כגון חיטה, שעורה, גידולי קיץ, עצי פרי, עיזים וכוורות, בנוסף להכנסות מזדמנות; סך של 4,243 אקצ'ה.

בשנת 1881, הקרן לחקר ארץ ישראל תיארה במפה שלה את היישוב כך: "כפר בנוי מאבן, המכיל 300 מתואלים, וממוקם על רכס. העתיקות היחידות הן בית בד אחד ובור מים אחד. את המים הם מקבלים ממעיין הנמצא חצי מייל מערבה".

באזוריה היא בית אבותיו של חסן נסראללה.

## קישורים חיצוניים
* האתר הרשמי
* סקר פלשתינה המערבית, מפה 1: IAA, Wikimedia Commons

## הערות שוליים

קטגוריה:מחוז דרום לבנון: יישובים
ג'ונו 1

**ג'ונו 1** (באנגלית: **Juno I**) היה משגר לוויינים שיוצר בארצות הברית ושימש לשיגור לוויינים בשנות ה-50. בעזרת המשגר שוגר לחלל לוויין אמריקאי ראשון אקספלורר 1.

## פיתוח
המשגר "ג'ונו 1" היה חלק של תוכנית אקספלורר. הוא פותח על ידי צוות בהובלת ורנר פון בראון על בסיס טיל לטיסה תת-מסלולית מדגם Jupiter-C שהיה חלק של סדרת טילים רדסטון. המשגר נבנה בחברת קרייזלר ושיגורים בוצעו באחריות הסוכנות הצבאית לטילים בליסטיים.

השלב הראשון של המשגר נלקח מ-Jupiter-C, השלבים האחרים נלקחו מטיל בליסטי MGM-29 Sergeant.

## היסטוריית שיגורים
המשגר "ג'ונו 1" שימש ל-6 שיגורים.

השיגור הראשון בוצע ב-1 בפברואר 1958 והיה מוצלח. בעקבות השיגור ארצות הברית הפכה למדינה השנייה אחרי רוסיה ששלחה לוויין לחלל. אחרי הצלחה בשיגור הראשון היה שיגור לא מוצלח. שיגורים השלישי והרביעי היו הצלחות.

באוקטובר 1958 בוצע שיגור אחרון ושימוש במשגר הופסק לטובת משגר ג'ונו 2.

## קישורים חיצוניים

*ג'ונו 1 באנציקלופדיה אסטרונאוטיקה
*רשימת שיגורים
*תיאור המשגר

קטגוריה:משגרים אמריקאיים
סנג'יב סינגלה

**סנג'יב קומאר סינגלה** הוא דיפלומט הודי המכהן כשגריר הודו בישראל מאוקטובר 2019.

סינגלה הצטרף לשירות החוץ ההודי ב־1977, ושירת במספר נציגויות הודיות בעולם, בהן פריס (1999-2002), דקה (2005-2008), וז'נבה (2009–2011).
 
בדצמבר 2013 מונה לקונסול בשגרירות הודו בישראל, תפקיד שהחזיק בו במשך שמונה חודשים עד יולי 2014.

מאוגוסט 2014 עד אוגוסט 2019 שימש כמזכיר מיוחד לראש ממשלת הודו נרנדרה מודי.

ביולי 2019 נבחר סינגלה לשגריר הודו בישראל, ונכנס לתפקיד באוקטובר 2019 ושימש בתפקיד עד שנת 2025.

## חיים אישיים
סנג'יב נשוא לק נאנדיני סינגלה, דיפלומטית הודית ששימשה כשגרירת הודו בפורטוגל ומכהנת כנציב העליון של הודו במאוריציוס. להם שני ילדים.

## קישורים חיצוניים

## הערות שוליים

קטגוריה:שגרירי הודו
קטגוריה:שגרירים בישראל
קטגוריה:יחסי הודו–ישראל
אלעד בר-נוי

**אלעד בר-נוי** (נולד ב-23 באוקטובר 1988) הוא עיתונאי, כתב תרבות ושדרן רדיו. עורך ומגיש בחטיבת הרדיו וההסכתים של תאגיד השידור הישראלי "כאן".

## ביוגרפיה
אלעד בר-נוי נולד במנצ'סטר שבבריטניה, במסגרת שליחות של הוריו, מורים מטעם משרד החינוך. אביו, יוסף בר-נוי בוכריץ, נולד בג'רבה, ואמו, ירדנה בר-נוי, בת להורים אשר עלו מאפגניסטן. הוא גדל בכוכב יאיר צור יגאל בבית דתי-לאומי. למד בבית הספר המדעי-ישיבתי כפר בתיה. הוא בוגר תואר ראשון בתוכנית למצטיינים במדעי הרוח והאמנויות מטעם אוניברסיטת תל אביב.

בשנים 2023-2017 כתב במדור הספרות והתרבות של ידיעות אחרונות.

שפט בוועדת פרס ספיר לספרות בשנת 2020 ו-2022.

עובד כעורך ומגיש בחטיבת הרדיו וההסכתים של תאגיד השידור הישראלי. יוצר ההסכת "פופ אפ" העוסק בתרבות פופולרית. מגיש את מגזין הערב היומי של כאן תרבות "יום יום", לצד צליל אברהם, בעריכת טל ניסן ועורך את ההסכת "איך לעשות דברים", בהגשת שיר ראובן.

### חיים אישיים
בשנת 2004 אמו ירדנה נהרגה בתאונת דרכים בעת שטיפלה בנפגעי תאונת דרכים בכביש 6, בתור מתנדבת במד"א. אביו יוסף נפטר בשנת 2023 לאחר שחלה בדמנציה.

בר-נוי הוא הומוסקסואל מוצהר.

## קישורים חיצוניים
* אלעד בר-נוי, ברשת החברתית אינסטגרם
* יובל קומם ודניאל פרלמוטר, "פופ זו לא פינה, פופ זה הכל", פורסם באתר כתב העת "לכל הרוחות" מבית החוג לספרות, אוניברסיטת תל אביב
* 
* ראיון מתוך הפודקאסט "ברדיו עם קלצ'קין", אפגב-203- שיר ראובן ו אלעד בר-נוי, פורסם ב-17 ביולי 2023

## הערות שוליים

קטגוריה:עיתונאים ישראלים
קטגוריה:מבקרי ספרות ישראלים
קטגוריה:להט"בים ישראלים
קטגוריה:סגל תאגיד השידור הישראלי - שידורי הרדיו
קטגוריה:שדרני רדיו ישראלים
קטגוריה:אישים ממוצא יהודי-תוניסאי
קטגוריה:ישראלים שנולדו ב-1988
גמר גביע אסיה בכדורגל 2023

[ממוזער|[אכרם עפיף כבש שלושער בבעיטות עונשין, סיים כמלך השערים של הטורניר ונבחר ל של הגמר]]
**גמר גביע אסיה בכדורגל 2023** היה משחק כדורגל שקבע את הזוכה בגביע אסיה בכדורגל 2023, המהדורה ה-18 של גביע אסיה בכדורגל, טורניר ארבע שנתי בו מתמודדות נבחרות כדורגל לאומיות החברות בקונפדרציית הכדורגל של אסיה. המשחק נערך ב בלוסייל, קטר, ב-10 בפברואר 2024 בין  לבין האלופה המכהנת והמארחת .

קטר הגנה על תוארה כאלופת אסיה לאחר ניצחון 3–1 על ירדן בזכות שלושער בפנדלים של אכרם עפיף, והפכה לראשונה ששומרת על גביע אסיה מאז  ב-2004.

## מיקום
הגמר היה אמור להיערך באצטדיון אל-בית באל-ח'ור, אך הועבר ל שבלוסייל ב-21 באוגוסט 2023. זה היה המשחק השני של הטורניר שנערך באצטדיון, לאחר משחק הפתיחה ב-12 בינואר 2024.

## הדרך לגמר

## משחק

## קישורים חיצוניים

* 

## הערות שוליים

קטגוריה:2024 בקטר
קטגוריה:תחרויות כדורגל ב-2024
קטגוריה:תחרויות כדורגל בקטר
קטגוריה:גביעי אסיה בכדורגל
קטגוריה:משחקי כדורגל
ברל

**בֶּרְל** (Berl) הוא שם פרטי נפוץ בקרב יהודי אשכנז. נכתב לעיתים כ**בערל** ביידיש.
פהד חכים

**פהד חכים** (ערבית: **فهد حكيم**, נולד ב-19 באפריל 1974) הוא מנכ"ל בית החולים האנגלי בנצרת, פרופסור לרפואה ורופא בכיר במכון ריאות ילדים בבית החולים רמב"ם. במקביל משמש חכים גם כיועץ לקופות החולים בישראל בתחום רפואת הילדים, רפואת ריאות ומחלות שינה.

גדל בנצרת ולמד בבית הספר הבפטיסטי ובתיכון סנט ג'וזף. למד רפואה באוניברסיטה העברית בירושלים וסיים לימודיו בשנת 1999. את הסטאז' עשה בבית החולים רמב"ם, בו סיים גם שתי התמחויות ברפואת ילדים (2007) וברפואת ריאות (2010). כמו כן למד בשנים 2008–2012 את תחום מחלות השינה באוניברסיטת שיקגו.

חכים הוא פרופסור חבר קליני בפקולטה לרפואה באוניברסיטת בר-אילן ושותף למעבדה לחקר המוח, השינה והמערכת החיסונית בפקולטה לרפואה בטכניון. בנוסף משמש חכים כחבר בוועדות בינלאומיות, וכן בוועדות רשמיות של משרד הבריאות והמועצה המדעית שלו.

הוא בוגר תוכנית של ארגון מעוז. חבר בוועד המנהל של עמותת אלמנארה לקידום אנשים עם מוגבלות בחברה הערבית.

## קישורים חיצוניים

* 
* 

## הערות שוליים

קטגוריה:מנהלי בתי חולים בישראל
קטגוריה:נצרת: אישים
קטגוריה:רופאים ערבים ישראלים
קטגוריה:סגל אוניברסיטת בר-אילן: רפואה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת שיקגו
קטגוריה:חברי רשת מעוז
קטגוריה:סגל רמב"ם - הקריה הרפואית לבריאות האדם
ואל (הולנד)

ממוזער|מיקום הנהר מסומן בכחול כהה
ממוזער|נהר הוואל ליד ניימכן, 1641
**ואל** (בהולנדית: **Waal**) הוא הענף הראשי של נהר הריין הזורם דרך הולנד. זהו נתיב המים העיקרי המחבר את נמל רוטרדם לגרמניה. לפני שהוא מגיע לרוטרדם, מתמזג הנהר עם המאס הסכור ליד ואודריכם לנהר מרוֶיידה וזורם בערוצים שונים לים הצפוני. לאורכו, ניימכן, טיל, זלטבומל וחורקום הן עיירות חשובות עם גישה ישירה לנהר.

הנהר, שהוא הערוץ הראשי במערכת הדלתה של הריין–מאס–סכלדה, נושא 65% מהזרימה הכוללת של הריין.

## היסטוריה
השם ואל, שנקרא בתקופה הרומית ואקליס*,* ואהליס או ואליס, לימים ואהאל, הוא ממקור גרמני ונקרא על שם הפיתולים הרבים בנהר (wôh בשפות גרמאניות, מילולית, עקום). הנהר כיום מראה מעט סימנים לעיקולים הגדולים הללו, שכן הנהר עבר פרויקטים רבים שבוצעו במאות ה-18, ה-19 וה-20 כדי ליישר ולשפר אותו בהיותו נתיב שיט חשוב מבחינה כלכלית.

עוד בתקופה הרומית, היה הוואל אחד מהערוצים החשובים ביותר של הריין. לאחר שיטפון סנט אליזבת , ב-1421 התקצר תוואי הנהר לים, ורוב המים מהריין זרמו דרכו, כך שנהרות אחרים כמו הנדריין (Nederrijn) והאייסל (Ijssel) היו לפעמים כמעט יבשים בקיץ. בעיות אלו נפתרו על ידי חפירת תעלת פּאנרדן בתחילת המאה ה-18, שהעבירה יותר מים לנדריין ולאייסל.

הוואל מחובר כיום לנדריין גם בתעלת אמסטרדם–ריין (ליד טיל) ולמאס באמצעות תעלת מאס-ואל (ליד ניימכן) ותעלת סנט אנדריס. בנקודה האחרונה זורמים הוואל והמאס במרחק של 1.9 ק"מ זה מזה. הגאות והשפל של הים הצפוני מורגשים עד זלטבומל לערך, שם ניתן למדוד הפרש גאות ושפל של כ-10 ס"מ. לפני סגירת פתחי הגאות והשפכים במסגרת מפעלי הדלתה, הפרש הגאות והשפל על הוואל היה גדול בהרבה ממה שהוא היום. השפעת הגאות והשפל ניכרה אז עד ניימכן.

## גשרים על הנהר

## [[מישור הצפה|מישורי ההצפה]] של הנהר

קובץ:Bij Herveld, de Waal foto3 2011-01-16 16.37.jpg|הצפות ליד הכפר הרפלד, 2011
קובץ:Spiegelwaal.jpg|נהר הוואל מצד שמאל והספיחלוואל מימין; באמצע האי המלאכותי פור-לנט
קובץ:Tussen Zuilichem en Nieuwaal, de uiterwaarden van de Waal foto5 2016-06-19 14.49.jpg|הצפות בין זוילחם וניוואל, 2016
קובץ:Tussen Nieuwaal en Gameren, de uiterwaarden van de Waal foto7 2016-06-19 15.11.jpg|הצפות בין ניוואל וחאמרן, 2016
קובץ:Tussen Slijk-Ewijk en Andelst, de Waal vanaf de Waaldijk aan het eind van hoog water IMG 9905 2021-07-22 19.47.jpg|הצפות בין סלייק-אוייק ואנדלסט, 2021


## קישורים חיצוניים

## הערות שוליים

קטגוריה:הולנד: נהרות
קטגוריה:ניימכן
פרסואה

ממוזער|מיקומה של פרסואה מצוין במרכז המפה והשלישית מלמטה עם שם מלא
**פרסואה** (או **פרסומאש** בחלק מהמקומות) היו בני עם שבטי שהתיישבו בערי-מדינה בחבל הארץ הנושא את שמם, במרכז הרי זגרוס שבמזרח איראן של ימינו, במהלך חציו הראשון של האלף ה-1 לפנה"ס.

## היסטוריה ותיעוד
לא ידוע רבות על עם זה מלבד רשומות בודדות שרובן מגיעות אלינו מאשור:
* לפי כתובותיו של המלך האשורי שלמנאסר השלישי (858–824 לפנה"ס), פרסואה היה בין האדמות והערים שנהרסו על ידו במהלך מסע הצבא שלו שנוהל בשנת 843 לפנה"ס באזור העליון של נהר דיאלי הרי זגרוס.
* כמה שנים מאוחר יותר, בשנת 835 לפני הספירה, במהלך משלחת נוספת לאזור זה, 27 מלכי פרסואה מוצגים כשהם חולקים כבוד לשלמנאסר השלישי.
* כאשר בשנת 828 לפנה"ס דיינ-אשור, מפקד בכיר בצבא האשורי, עורך מסעות צבאיים בארץ פרסואה בשם המלך, במהלך מסעו הוא כובש ובוזז את הערים שסירבו לעלות מס לאשור.
* בשנה שלאחר מכן הוביל דיינ-אשור משלחת נוספת לפרסואה, ובה כבש והרס מספר ערים, ביניהן הערים המבוצרות פושטו, שלאהמנו וקיניהאמנו.
* שמשי-אדד החמישי (823–811 לפנה"ס), יורשו של שלמנסר השלישי, מוזכר כיהיה אמור לקבל מחווה משליחים מפרסואה במהלך מסע צבאי שלישי שערך לארץ נאירי.
* בשנת 781 לפנה"ס, פרסואה הייתה אחת הארצות נגדן יצא ארגישתי הראשון (786–764 לפנה"ס), מלך אוררטו.
* המלך האשורי אדד-ניררי השלישי (810–782 לפנה"ס) מונה את פרסואה בין הארצות שכבש בצפון מזרח מסופוטמיה ובצפון מערב איראן.
* הפלישה הבאה לארץ זו נעשתה בשנת 744 לפנה"ס על ידי תגלת-פלאסר השלישי (744–727 לפנה"ס) במהלך משלחתו נגד נמרי ואדמות אחרות בהרי זגרוס. התוצאה של משלחת זו הייתה לכידת פרסואה, שסופחה כפרובינציה חדשה לאשור. בירת מחוז פרסואה הייתה העיר ניכור. מכאן שבמקורות אשוריים נקרא מחוז זה לעיתים מחוז ניכור. כמחוז אשורי, פרסואה עמדה בנאמנות לצד אשור בשנים הראשונות הקשות של שלטונו של סרגון השני (722–705 לפנה"ס), כאשר מחוזות אשוריים רבים אחרים באזור, בתמיכתו של אורארטו, מרדו במלך זה.
* במהלך מסעותיו של סרגון השני נגד המורדים בשנים 716 ו-714 לפנה"ס, סרגון השני תגמל את פרסואה על נאמנותה בכך שסיפח לשטחה את הערים שכבש בארצות השכנות.

לאחר מותו של סרגון השני, פרסואה מופיעה לעיתים רחוקות מאוד במקורות אשוריים. הוא מוזכר גם באחד המכתבים המיועדים לאסרחדון (680–669 לפנה"ס). התייחסות אליו מצויה גם בכתובת על "המנסרה של אשורבניפל", המזכירה שלאחר ניצחון אשורבניפל (669–627? לפנה"ס) על עלם בשנת 653 לפנה"ס, נשלח לו הוקרה על ידי כורש – מלך "פרסוס" וכנראה בכוונת המקורות במקרה זה היא לחבל הארץ בדרום איראן של ימנו – פארס המוקור גם כפרסיס ומלבד באזכור זה לא מיוחסים אזכורים נוספים העוסקים בעם וחבל ארץ זה.

## מקור השם
משמעות השם פרסואה הוא גבול או קצה תיחום חבל ארץ, ויש להבדילו משמות דומים הפזורים ברחבי איראן ובפרט פרסיס שהוא שם המזוהה היסטורית גם היום עם מחוז פארס בדרום איראן. לפי הערכות אלה, הדמיון בין השמות נובע מהצורך של מקורות חיצוניים לתאר את קצה התיחום של ארץ העמים האיראני בתקופה זו. אם זאת יש מספר הערכות הגורסות כי הדמיון בין השמות מקורו ככל הנראה בנדידת עמים שלעיטים מיוחסת גם למיסד השושלת האחמנית צִ'ישְפִּיש, שנדד מאזור זה כדי להקים את ממלכתו בדרום איראן.

## ראו גם
*אשור
*מדי
*אוררטו
*היסטוריה של איראן

## הערות שוליים

קטגוריה:מדינות לשעבר במזרח התיכון
קטגוריה:איראן: היסטוריה
קטגוריה:מדינות לשעבר באסיה
קטגוריה:עמים קדומים
סלט מימוזה

**סלט מימוזה** (ברוסית: **Cалат Mимоза**) הוא סלט רוסי חגיגי שמרכיביו העיקריים הם גבינה, ביצים, דגים משומרים, בצל ומיונז.

## מקור השם
סלט מימוזה קיבל את שמו בגלל הדמיון שלו לפרחי מימוזה  הפזורים על השלג. הדמיון מושג על ידי פירור ופיזור חלמון ביצה מבושל על פני שטח הסלט. הפופולריות של הסלט בברית המועצות (וכיום במדינות ברית המועצות לשעבר) הובילה להופעתם של מגוון רחב של מתכונים.

## הכנה
מתכון קלאסי הוא להניח שכבות של מרכיבים, בקערה, עם מיונז בין השכבות. המרכיבים האופייניים כוללים:
* דג משומר, מנוקז, שהוסר מעצמות ומעוך. המינים הנפוצים הם סלמון, דג אוקיינוס ממשפחת הרמחניים, מקרל או טרוטה.
* גבינה קשה, מפוררת דק, מפוזרת.
* חלבונים מבושלים, מגוררים גס, מפוזרים. לפעמים משתמשים בחלמונים, ללא החלבונים. לפעמים משתמשים בביצים קשות שלמות.
* חלמונים מבושלים, מפוררים דק, מפזרים מעל.
* בצל קצוץ דק, מפוזר.
* מיונז.

מרכיבים נוספים עשויים לכלול:
* חמאה, מגוררת גס, קפואה, מפוזרת.
* תפוחי אדמה מבושלים, מגוררים גס, מפוזרים.
* גזר מבושל, מגורר גס, מפוזרים.

## גלריה

File:Mimoza salata.jpg|סלט מימוזה, קישוט מסורתי
File:Mimoiza salat 2 e-citizen.jpg|סלט מימוזה, מקושט בשמיר
קובץ:Acacia dealbata.jpg|מימוזה


## לקריאה נוספת
* ביצת שטן
* סלט ביצים
* סלט אוליבייה
* סלט ניסואז
* שובה (מאכל)
* סלט טונה
* זקוסקי
* רשימת סלטים
* רשימה של מנות רוסיות
* רשימת מנות דגים

## קישורים חיצוניים

* סלט מימוזה - אין מקום כמו מטבח - אולגה גלאנטר
* סלט מימוזה - מבשלים צעד אחר צעד
* מתכון לסלט מימוזה - RusCuisine.com
* סלט מימוזה (סרבי) - טעים עושה שמח
* סלט מימוזה - ספר בישול אזרבייג'ן
* סלט מימוזה - החברה החדשה לשוודיה תרבותית
* מתכון לסלט מימוזה - כל המתכונים אוסטרליה ניו זילנד
* מתכון לסלט מימוזה - טבח גאון
* סלט מימוזה של גברת ג'ון פ. קנדי - סודות ממטבחי הבית הלבן
* מימוזה של סרטנים ואבוקדו - מתכונים של Mad Men: Food Republic

## הערות שוליים

קטגוריה:מאכלי גבינה
קטגוריה:מאכלי ביצים
קטגוריה:המטבח האוקראיני
קטגוריה:המטבח הרוסי
קטגוריה:המטבח הסובייטי
חוק מפרי

**חוק מפרי** הוא חוק הגורס כי "בבואך לכתוב דבר מה שיש בו מן התיקון, הביקורת או ההגהה, תהיה במה שכתבת טעות מסוג כלשהו". שם החוק הוא במכוון טעות איות של חוק מרפי.
## היסטוריה
ג'ון בנגסונד, מאגודת העורכים באוסטרליה, התייחס למונח חוק מפרי כמקרה פרטי של חוק מרפי הידוע יותר, בתחום העריכה, וטבע אותו במרץ 1992 בטורו בניוזלטר של אגודת העורכים באוסטרליה. החוק על פי בנגסונד גורס כי:

# אם תכתוב דבר מה שיש בו מן התיקון, הביקורת או ההגהה, תהיה במה שכתבת טעות מסוג כלשהו.
# אם סופר מודה לך בספרו על עריכתך או הגהתך, יהיו טעויות בספר.
# ככל שהבעת הרגש ב-(1) וב-(2) תהיה גדולה יותר, כך תהיה הטעות גדולה יותר.
# כל ספר שמוקדש לעריכה או עיצוב, יהיה לא עקבי.
בנובמבר 2003, הוסיפו ב-Canberra Editor את ההסבר הבא: חוק מפרי גם גורס שאם הטעות שלך ברורה מאוד, כולם מלבדך יוכלו לראות אותה. הקוראים שלך תמיד יבחינו בטעויות בכותרת, בפסקה הראשונה ובשורות הראשונות בכל עמוד. אלה המקומות שבהם הכי סביר שסופרים, עורכים ומגיהים יעשו טעויות.

בנגסונד לא היה הראשון שהצביע על כך שבהבעת ביקורת על עריכה תימצא בדרך כלל טעות. בשנת 1989, פול דיקסון ציטט את העורך ג'וזף א. אומהופר באמירתו ש"מאמרים על עריכה כתובים בעצמם באופן לא מוצלח" ואמר ש"אומהופר היה כנראה הראשון שניסח את זה באופן פומבי, אך ככל הנראה רבים אחרים חשבו על זה קודם".

התייחסות מוקדמת יותר לרעיון של חוק מפרי נמצאת בספר של אמברוז בירס על כתיבה משנת 1909.

## דוגמאות
בשנת 2009, ראש ממשלת בריטניה דאז, גורדון בראון כתב בכתב ידו מכתב ניחומים לאם ששכלה את בנה באפגניסטן, ובו הוא שגה באיות שמו של הבן. במערכת עיתון הסאן הבריטי, כתבו מאמר נוקב, המבקר את בראון על חוסר רגישותו, אך במאמר טעו בעצמם באיות שם החייל ונאלצו לפרסם על כך התנצלות.

## הערות שוליים

קטגוריה:חוכמת חיים
קטגוריה:הומור
מנגלרגה מרצ'דור

**מנגלרגה מרצ'דור** הוא זן ברזילאי של סוס רכיבה. זהו גזע הסוסים הלאומי של ברזיל, שם יש יותר מחצי מיליון מהם. המנגלרגה מרצ'דור הוא בין הגזעים הרבים ביותר של סוסי רכיבה בעולם.

## מקור
פרנסיסקו גבריאל ג'ונקיירה (Francisco Gabriel Junqueira), הברון מאלפנאס, החל להרבות את סוסי הלוסיטנו שלו עם הסוסות בחווה שלו (שהיו בעיקר סוסי בארב וגזעים אחרים שיובאו אל ברזיל) התוצאה הייתה סוס אטרקטיבי בעל צורת הליכה חלקה ולו הברון כינה, 'נִשְׂגָּב' (Sublime).

ג'וקיירה נתן חלק מהסוסים לחברו שהייתה לו חווה בריו דה ז'ניירו. שם החווה היה מנגלרגה. בריו, אנשים הבחינו בנִשְׂגָּב והתחילו לכנות אותו 'מנגלרגים'. מרבית החוואים המעורבים בפיתוח הגזע עקבו אחר המלצות הברון לתקן את צעידתו של הזן, קשיחותו, סיבולתו, בריאותו ומזגו.

## פיצול הגזע
בשנת 1934 הוקמה אגודת מגדלי מנגלרגה. מייסדיו ביקשו לקבוע כיוון ברור להכלאת הגזע ולהגדיר את תפקוד הגזע ואת מאפיינים הרצויים (בעיקר הליכתו) הכלאות אלה נועדו להתאים את המנגלרגה לטופוגרפיה המקומית.

התפתחה מריבה בין אלו שרצו לשמור על המטרות המקוריות של הגזע לבין אלו המגינים על הגזע החדש שנוצר בעקבות ההכלאות. איגוד מגדלי המנגלרגה סגר את ספר ההתייחסות שלו בשנת 1943, כתשע שנים לאחר הקמתו.

ב-1948 קבוצה של מגדלים שלא הסכימו עם החלטה זו נפגשו והקימו את אגודת מנגלרגה מרצ'דור (Mangalarga Marchador) שהפכה ל-ABCCMM.

למרות שקיימים ארגוני גזע נפרדים עבור המנגלרגה והמנגלרגה מרצ'דור ולמרות שלכל אחד מהגזעים יש קו דם שונה ומבנה גוף שונה, השורשים שלהם דומים.

כדי לאחד פלגים שונים וליצר ספר הרבעה חדש, המגדלים פנו אל ג'ראלדו קרניירו, וטרינר וזואולוג, שהיה חבר ושכן של נשיא ברזיל לעתיד (באותה שנה) ז'וסלינו קוביצ'ק, שעזר לייסד איגוד גזע חדש לשימור סוס המרצ'דור המקורי.

בשנת 2017 הגזע מנה קרוב ל-540,000 ראשים בברזיל. כ-350 רשומים באיגוד גזעים בארצות הברית.

## מאפיינים
המנגלרגה מרצ'דור הוא גזע בינוני עם פרווה משיי שחלקו העליון של הגב בולט, חזהו עמוק, גבו באורך פרופורציונלי, חלקו האחורי שרירי ופרסותיו קשות. ראשו בצורת משולש עם פרופיל ישר, אוזניו מופנות מעט פנימה ועיניו גדולות.

הם בדרך כלל מופיעים בצבעי, אפור, מפרץ וערמון, אך הם יכולים להופיע גם בשחור, פלומינו, באקסקין, רואן ופינטו.

## גלריה

קובץ:Mangalarga Marchador1.jpg
קובץ:Cavalos Mangalarga Marchador no Haras Maria Medalha em Batatais. - panoramio (1).jpg
קובץ:Cavalos Mangalarga Marchador no Haras Maria Medalha em Batatais. - panoramio.jpg
קובץ:Mangalarga Marchador Conformação.jpg

## קישורים חיצוניים

קטגוריה:גזעי סוסים
קטגוריה:ברזיל: תרבות
מלטיטול

**מלטיטול** הוא סוכר כוהלי המשמש כתחליף סוכר וחומר משלשל. יש לו בין 75 ל־90 אחוז מהמתיקות של סוכרוז (הסוכר השולחני הנפוץ) ותכונות כמעט זהות, למעט השחמה. הוא משמש לתחליף סוכר מכיוון שהוא חצי אנרגטי, אינו מקדם עששת, ויש לו השפעה יותר קטנה על רמת הגלוקוז בדם.

## ייצור
מלטיטול הוא דו סוכר המיוצר על ידי הידרוגנציה של מלטוז המתקבל מעמילן . **סירופ מלטיטול**, הידרוליזט של עמילן מוקשה, מיוצר על ידי הידרוגן סירופ תירס, תערובת של פחמימות המופקת מהידרוליזה של עמילן. מוצר זה מכיל בין 50% ל-80% מלטיטול במשקל. השאר הוא בעיקר סורביטול, עם כמות קטנה של חומרים אחרים הקשורים לסוכר.

## מידע תזונתי
מלטיטול מספק בין שתיים לשלוש קלוריות לכל גרם. המלטיטול אינו מושפע במידה רבה מאנזימי עיכול אנושיים והוא מותסס על ידי פלורת המעיים, וכ-15% מהמלטיטול הנבלע מופרש ללא שינוי בצואה.

## קישורים חיצוניים

## הערות שוליים

קטגוריה:ממתיקים
Texas Hold 'Em

"**Texas Hold 'Em**" הוא שיר של הזמרת-יוצרת האמריקאית ביונסה. השיר יצא לאור ב-11 בפברואר 2024, על ידי חברות התקליטים פארקווד אנטרטיינמנט וקולומביה רקורדס כאחד משני הסינגלים מתוך האלבום אולפן השמיני שלה, *[[Cowboy Carter]]*, אלבום ההמשך כמערכה השנייה ל-*[[Renaissance (אלבום)|Renaissance]]* שזכה לשבחים. ביונסה הכריזה על האלבום במהלך סופרבול LVIII יחד עם פרסומת בה הופיעה.

השיר קיבל מועמדות בטקס פרסי גראמי ה-67 בקטגוריות הקלטת השנה, שיר השנה ושיר הקאנטרי הטוב ביותר. והרוויח את המקום הראשון במצעד בילבורד הוט 100.

## רקע
ורייזון, חברת תקשורת אמריקאית רב-לאומית, שחררה טיזר קצר במהלך סופרבול LVIII, ובפרסומת הייתה ביונסה והשחקן והקומיקאי האמריקאי, טוני הייל, כשהשניים מוכרים לימונדה בדומה לאלבום האולפן השישי של ביונסה, *[[Lemonade (אלבום של ביונסה)|Lemonade]]*. טיזר נוסף שוחרר, ובו פסל סוס הכסף הנמצא בעטיפת אלבום האולפן השביעי של ביונסה, *[[Renaissance (אלבום)|Renaissance]]*.

במהלך הסופרבול, שוחררה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G". בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה כנשיאה וטיסה לחלל. באותו יום, ביונסה הכריזה על אלבום האולפן השמיני שלה, *[[Cowboy Carter]]* שעתיד לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em".

## כתיבה
השיר נכתב על ידי ביונסה יחד עם אליזבת לואל בולנד, מייגן בלו ורפאל סעדיק; והפקת השיר יחד עם ביונסה, בראיין בייטס ונייתן פרארו. סוגתו של השיר הוא קאנטרי.

## ביקורת
*Page Six* ציין כי השיר דומה ל-"Daddy Lessons" מאלבום האולפן השישי של ביונסה, *[[Lemonade (אלבום של ביונסה)|Lemonade]]* משנת 2016. כריס ווילמן מ-*[[וראייטי (מגזין)|וראייטי]]* גם דימה שהשיר מקושר מוזיקלית ל-"Daddy Lessons".

בן סיסריו מהעיתון *[[הניו יורק טיימס]]*, ציין כי השיר מתחיל בצלילי רקע של גיטרה ואז עובר למעבר מוזיקת רקע. מריה שרמן מ-*The San Diego Union-Tribune*, תיארה את השיר, וציינה: "סוגתו של השיר היא מוזיקת קאנטרי אופטימית".

### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה משולשת בקנדה
קטגוריה:שירי פלטינה כפולה בארצות הברית
קטגוריה:סינגלים בהוצאת קולומביה רקורדס
מודר יונס

**מודר יונס** (בערבית: **مضر يونس**) הוא עורך דין אשר כיהן כראש מועצת ערערה מדצמבר 2013 עד למרץ 2024. בנוסף יונס הוא יו"ר הוועד הארצי של ראשי הרשויות המקומיות הערביות בישראל לשעבר.
## ביוגרפיה
יונס נולד בשנת 1968. למד משפטים באוניברסיטה העברית ועבד כעורך דין במשרד עצמאי ביישוב.

בבחירות לראשות המועצה בשנת 2013 התמודד מול חמישה מועמדים נוספים וזכה ל-52.23% מהקולות (4,759 קולות) כשהוא מביס את מרזוק פתחי שזכה ל-2,193 קולות ואת מסרי נדים שזכה ל-1,277 קולות. החליף בתפקיד את ג'מיל מרזוק שכיהן כראש המועצה לפניו במשך שתי קדנציות.

בשנת 2018 נבחר לקדנציה שנייה לאחר שהתמודד מול שישה מתמודדים נוספים לראשות המועצה וזכה ל-31.3% מהקולות. בסיבוב שני שנערך מול עוני מרזוק ניצח יונס ברוב של 50.87%, שהם 5,351 - 183 יותר מיריבו.

במהלך כהונתו כראש מועצה וכיו"ר הוועד הארצי של ראשי הרשויות המקומיות הערביות בישראל, נחשב לדמות פרגמטית ופעל להסדרת הבניה הבלתי חוקית בערערה ובחברה הערבית בכלל. מהלכים אלו התקשו להתקדם לאור עצירת התקציבים לרשויות הערביות מצד ממשלת ישראל ה-37, ויונס היה בין מובילי מאבק הרשויות הערביות בנושא.

יונס הוא גם חבר הוועד המנהל של עמותת אינג'אז לפיתוח מקצועיות וחדשנות ברשויות המקומיות הערביות מבית ועד ראשי הרשויות הערביות.

בשנת 2019 נבחר לאחד מ-100 המשפיעים של דה מרקר, ובשנת 2022 נבחר לרשימה פעם נוספת. בשנת 2023 נבחר לאחד ממאה המשפיעים של כלכליסט.

בסיבוב השני בבחירות לראשות המועצה במרץ 2024 הפסיד יונס לנזאר אבו עקל אשר קיבל 56.9% מהקולות.

## חיים אישיים
יונס נשוי ואב לשלושה.

בעל תואר במשפטים מהאוניברסיטה העברית בירושלים.

## קישורים חיצוניים

* 
* מודר יונס בפרויקט 100 המשפיעים לשנת 2023 של כלכליסט

## הערות שוליים

קטגוריה:עורכי דין ערבים ישראלים
קטגוריה:בוגרי האוניברסיטה העברית בירושלים: משפטים
קטגוריה:ערערה: אישים
קטגוריה:ראשי מועצות מקומיות בישראל
קטגוריה:ישראלים שנולדו ב-1968
דיואי אלבינסון

**דיואי אלבינסון** (באנגלית: **Dewey Albinson**; 9 במרץ 1898–1971) היה אמן אמריקאי. 
ממוזער|351x351 פיקסלים|מכרה בצפון מינסוטה, 1933

### ראשית חייו
אלבינסון נולד במיניאפוליס מינסוטה, בן להורים מהגרים שוודים.

הוא למד בבית הספר לאמנות במיניאפוליס ב-1919, ובליגת הסטודנטים לאמנות. הוא חי בצרפת מ-1923 עד 1925.

### קריירה
הוא היה המנהל והמורה בבית הספר סנט פול לאמנות, מ-1926 עד 1929. מ-1929 עד 1931, הוא חי באיטליה, ולאחר מכן עבר לניו יורק ב-1932.

בשנת 1933, הוא עבד עבור פרויקט יצירות אמנות הציבוריות, ובשנת 1934 הוצג ציורו "מכרה בצפון מינסוטה" בגלריה לאמנות קורקורן, ונדד למקומות נוספים.  הוא היה מנהל פרויקט של מחלקת החינוך של מדינת מינסוטה, מ-1935 עד 1937. הוא צייר ציורי קיר לסניפי דואר בקלוקט, מינסוטה ובמרקט, מישיגן.

הוא היה נשיא איגוד האמנות של מינסוטה, מ-1937 עד 1938. מ-1939 עד 1941 הוא חי בקוויבק. לאחר שחזר למינסוטה, הוא עבר לסטוקטון, ניו ג'רזי, ולבסוף ל־Jalisco, במקסיקו ב-1953.

עבודתו נמצאת במוזיאון לאמנות אמריקאית של סמיתסוניאן,  במוזיאון לאמנות בסן דייגו, במכון לאמנות של מיניאפוליס, במוזיאון לאמנות של אוניברסיטת מישיגן,  ובמוזיאון לאמנות של פרדריק אר וייסמן.

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:ציירים אמריקאים
קטגוריה:אמריקאים שנולדו ב-1898
קטגוריה:אמריקאים שנפטרו ב-1971
גיבורות העל של DC

**גיבורות העל של DC** (מאנגלית: **DC Super Hero Girls**) הוא זיכיון מדיה שנוצר על ידי DC קומיקס על מנת לפנות לקהל יעד של ילדות בגילאים 6-12.

הזיכיון כולל את סדרת הרשת סופר הירו גירלס שיצאה בשנים 2015–2018 למשך 5 עונות ו-112 פרקים, את סדרת הטלוויזיה סופר הירו גירלס שהציגה גרסה שונה של הדמויות ושודרה בערוץ Cartoon Network בשנים 2019–2021 למשך שתי עונות, סרטי אנימציה וכן מוצרים נלווים כדוגמת ערכות לגו, בובות (בשיתוף חברת הצעצועים מאטל), ספרים ועוד.

## דמויות שמשתתפות בזיכיון
### דמויות ראשיות

(*) - מהווה דמות ראשית רק בסדרת הרשת.

(+) - מהווה דמות ראשית רק בסדרת הטלוויזיה

### דמויות נוספות שמשתתפות בזיכיון

(*) - מופיע/ה רק בסדרת הרשת

## קישורים חיצוניים
* 

## הערות שוליים

קטגוריה:DC קומיקס
קטגוריה:זיכיונות: סרטים וסדרות
קטגוריה:מותג
קטגוריה:צעצועים
קטגוריה:סדרות רשת
קטגוריה:סדרות הנפשה אמריקאיות
קטגוריה:האחים וורנר הנפשה: סדרות טלוויזיה
רוסולי

במטבח הפיני, **רוסולי** (בפינית: **Rosolli**) הוא סלט הנאכל בעיקר כתוספת קרה למנה, במיוחד כחלק מארוחת חג המולד הפינית המסורתית.

## סקירה כללית
שמאל|ממוזער| 300px|רוסולי בחזית עם לאסימסטארין סילי ("הרינג מנפחי זכוכית", הרינג כבוש עם פרוסות בצל וגזר) וברקע בשר חזיר לחג המולד.
רוסולי עשוי מירקות שורש מבושלים, חתוכים לקוביות, במיוחד סלק, גזר ותפוחי אדמה, לעיתים קרובות בשילוב עם מלפפון חמוץ אחד או יותר (בחומץ או במלח), בצל חי ותפוח. וריאציות עשויות לכלול גם מרכיבים נוספים כגון דג מלוח או ביצה מבושלת, ובמקרה זה סביר להניח שהסלט מוגש כמנה ראשונה (מתאבן) ולא כתוספת למנה עיקרית.

רוסולי מוגש לעיתים קרובות עם רוטב עשוי קצפת או מוצר שמנת חמוצה הזמין בפינלנד בשם kermaviili (בהיותו סוג של וילי כמו יוגורט או קפיר) עשוי משמנת חמוצה, מרוכז בחומץ או בנוזל הכבישה של הסלק, שגם צובע את השמנת לוורוד.

מנות דומות נמצאות ברחבי צפון אירופה, מארצות השפלה ברחבי סקנדינביה ועד רוסיה. במיוחד הוינגרט הרוסי דומה מאוד לרוסולי הפיני.

## אטימולוגיה
לפי כמה מקורות, המילה רוסולי מגיעה מהמילה הרוסית rassol, שמשמעותה מי מלח, אם כי לא ידוע כיצד זה הגיע למנה המדוברת. במערב פינלנד משתמשים באופן מסורתי במונחים חלופיים כמו punainen salaatti (מילולית "סלט אדום", בתרגום דיאלקטי) או sinsalla (כנראה מהמילה השוודית sillsallad, עבור "סלט הרינג").

## ראו גם
* וינגרט (סלט)
* סלט הרינג

## קישורים חיצוניים

* מתכון לרוסולי
## הערות שוליים

קטגוריה:מאכלי חג המולד
קטגוריה:סלטים
קטגוריה:המטבח הפיני
יז'י רדזיוויל

**יֶזִ'י רַדְזִיוִיל** (בפולנית: **Jerzy Radziwiłł**, בליטאית: **Jurgis Radvila**; ) המכונה **הרקולס** היה אציל פולני.

יז'י רדזיוויל, בנו של מיקולאי הראשון רדזיוויל, היה  (בפולנית Podczaszy) של ליטא מ-1510, וויבוד של  מ-1510, הטמאן של ליטא ב-1521  של טרקאי מ-1522, שליט מבצר של וילנה מ-1527,  מ-1528,  מ-1531,  של גרודנו, נאמיסטניק של וילנה, מיישגולה, מרצ'ק, אוטנה, לידא, בייליצה וקרינקי. הוא היה האב המייסד של ענף בירז'- (הידוע גם כענף הפרוטסטנטי) של משפחת רדזיוויל.

הוא נודע בזכות הישגיו הצבאיים וכפוליטיקאי מוכשר. הוא השתתף בעימותים הצבאיים השונים נגד נסיכות מוסקבה, הקוזאקים והטטרים. לאחר שהשיג כ-30 ניצחונות צבאיים, הוא מכונה הרקולס הליטאי.

בשנת 1526 כחבר ב הוא עתר ללא הצלחה ל זיגמונט הראשון "הזקן" לחידוש  תחת שלטונו של בנו של זיגימונד הזקן, זיגמונט השני אוגוסט. בשנות ה-30 של המאה ה-15, כשהוא פועל יחד עם אחיו , הוא היה בשליטה כמעט מוחלטת בענייניה הפנימיים של ליטא.

כבן למשפחת רדזיוויל רבת ההשפעה, יז'י פעל להגדלת האחוזה המשפחתית. עם מותו ירש אותו בנו היחיד מיקולאי "האדום" רדזיוויל. היו לו שתי בנות, מהן הפכה הצעירה בהן  לפילגש ולימים המלכה של מלך פולין ולדוכס הגדול של ליטא זיגמונט השני אוגוסט, מה שחיזק מאוד את מעמדה של משפחת רדזיוויל בפולין ובליטא.

## נישואים וצאצאים
הוא התחתן עם ברברה קיסקה. נולדו להם שלושה ילדים:
* מיקולאי "האדום" רדזיוויל (1512–1584), שלימים הפך להיטמאן הגדול של ליטא, היה נשוי לקטרזינה טומיצקה
* אנה אלז'בייטה רדזיוויל (1518–1558), נישאה לסיימון הולזנסקי דוברוביץ'. (נפטר ב-1550) ב-1548
*  (1520–1551), נישאה ל, ולאחר מותו ב-1547 נישאה בחשאי למלך פולין זיגמונט השני אוגוסט והוכתרה כבת זוגו המלכה בשנה שלאחר מכן, למרות מחאות הסיים והסנאט.

## קישורים חיצוניים

## ביאורים

יזי'
קטגוריה:אצולה פולנית
קטגוריה:ילידי 1480
קטגוריה:נפטרים ב-1541
היחידה המבצעית של שירות הביטחון הכללי

**היחידה המבצעית של שירות הביטחון הכללי** היא יחידה מיוחדת בשירות הביטחון הכללי שמורכבת מלוחמים המומחים בפעילות חשאית ובמיוחד בלוחמה בטרור ובאיסוף מודיעין בשטח עוין. היחידה מבצעת משימות כגון איסוף מודיעין ואבטחת סוכני שב"כ בשטח עוין ולוקחת גם חלק בסיכול פיגועים.

מוטו היחידה הוא משפט מהנסיך הקטן: .

באתר שירות הביטחון הכללי נכתב בתיאור התפקיד:

הדרישות לתפקיד הן שירות קרבי מלא בצה"ל עם רקע פיקודי. מי שמתקבל חותם על שירות לחמש שנים ואחריו יש אפשרות לקבל קביעות ולהמשיך ביחידה ובשירות. היחידה משתפת פעולה עם הימ"מ, היחידה הלאומית ללוחמה בטרור של משטרת ישראל.

## היסטוריה
לוחמי היחידה נחשפו לראשונה בינואר 2016 כשפעלו יחד עם הימ"מ במרדף אחרי המחבל הערבי-ישראלי שביצע את הפיגוע בתל אביב. הוא אותר בערערה וחוסל בפעולה משותפת עם הימ"מ. במרץ אותה שנה נהרג לוחם היחידה אמיר מימוני בתאונה מבצעית ברצועת עזה.

### מלחמת חרבות ברזל
ב-7 באוקטובר 2023, עם פרוץ מתקפת הפתע על יישובי עוטף עזה והנגב המערבי הוקפצו צוותים של היחידה לאזור ונלחמו בקרבות קשים אל מול מחבלי חמאס. במהלך המתקפה נהרגו תשעה מלוחמי היחידה, בהם סגן מפקד היחידה יוסי טהר שתמונתו אסורה לפרסום.

במבצע ראשית האור בתחילת מלחמת חרבות ברזל (2023), הובילו לוחמי היחידה את פעולת חילוצה של החיילת אורי מגידיש.
לוחמי היחידה הובילו גם את מבצע יד זהב ב-12 בפברואר 2024, ביחד עם הימ"מ וצה"ל, בו שוחררו שני חטופים שהוחזקו ברפיח. ב-17 במאי 2024 הותר לפרסום שבמבצע משותף של צה"ל והשב"כ, היחידה המבצעית ויחידות מיוחדות של צה"ל חילצו והשיבו 3 גופות של ישראלים שנחטפו ב-7 באוקטובר ונרצחו על ידי המחבלים.

לוחמי היחידה יזמו והובילו יחד עם הימ"מ גם את מבצע ארנון, שנערך ב-8 ביוני 2024 ובו שוחררו ארבעה חטופים ישראלים, אשר נחטפו בטבח בפסטיבל נובה.

## ראו גם
* צוות טקילה
* ימ"מ
* לוחמה בטרור

## קישורים חיצוניים
* 
* 
* 
* 

## הערות שוליים

קטגוריה:שירות הביטחון הכללי
קטגוריה:ישראל: לחימה בטרור
אבן, נייר ומספריים (סדרת טלוויזיה)

**אבן, נייר ומספריים** (באנגלית: **Rock, Paper, Scissors**) היא סדרת טלוויזיה קומית אמריקאית מונפשת, שנוצרה על ידי קייל סטגינה וג'וש לרמן (שיצרו גם את "ביזארדבארק" של ערוץ דיסני). הסדרה הוכרזה באופן רשמי על ידי ניקלודיאון ב-1 בנובמבר 2021. פרק הפיילוט שלה עלה לערוץ היוטיוב של ניקטונס ב-19 באוגוסט 2023, ואף הוצג כהצצה בלעדית לסדרה במהלך משחקי ה-NFL ב-25 בדצמבר של אותה שנה. הסדרה שודרה בבכורה בניקלודיאון בארצות הברית ב-11 בפברואר 2024, ובישראל ב-18 בפברואר 2024. ב-24 באפריל 2025, הסדרה חודשה לעונה שנייה ושלישית. העונה השנייה שודרה לראשונה ב-7 בנובמבר 2025 בזמן שהעונה השלישית צפויה להיות משודרת רק ב-2026.

## עלילה
הסדרה עוקבת אחר הרפתקאותיהם של השותפים לדירה אבן, נייר ומספריים על החטיפות וההרפתקאות המגוחכות שלהם, ולא משנה כמה הם מתחרים ומתעסקים זה בזה, בסופו של יום, הם תמיד יתחברו עם אהבתם המשותפת: שטויות מטורפות.

## מדבבים
הדיבוב העברי בוים על ידי רועי גבע והופק על ידי ענבר שטגר עזרא באולפני דאבי דאב.

בנוסף השתתפו בדיבוב העברי גדי לוי, גילן שחף, תמיר גינזבורג, רונה בקרמן, שחר קדוש ורועי גבע.

## שידור

## פיילוט

## פרקים
### עונה 1

### עונה 2

## ספיישלים

## הפקה
לאחר שסיים את לימודיו בבית הספר לתיאטרון, קולנוע וטלוויזיה של UCLA בשנת 2008, ג'וש לרמן עבד על בריקלברי, איש משפחה ורובוט צ'יקן. במהלך הסדרות הללו, ג'וש לרמן ניסה להמציא רעיונות לסדרות משלו. למרבה המזל, הוא ושותפו לכתיבה קייל סטגינה יקבלו בקרוב עזרה מקצועית עם הרעיונות שלהם. המנהלים של לרמן וסטגינה הגישו בקשות לתוכנית מספרי הסיפורים של ערוץ דיסני ב-2014, ובקשותיהם התקבלו.

במהלך תוכנית מספרי הסיפורים, לרמן וסטגינה פיתחו את מה שלימים יהפוך לסדרת דיסני בת שלוש העונות שלהם ביזארדבארק. לאחר סגירת העונה השלישית, לרמן גילה הזדמנות בערוץ המתחרה ניקלודיאון: התוכנית Intergalactic Shorts. התוכנית "חיפשה יוצרים חדשים ומגוונים מכל העולם, התמקדה בקולות חדשים וטיפחה את החזון שלהם לתוכן מקורי מונע בקומדיה עם עין לעבר ייצוג." לרמן התחבר שוב לסטגינה כדי להציע "אבן, נייר ומספריים" במסגרת התוכנית.

"ידענו שעלינו על משהו מיוחד עם היוצרים קייל סטגינה וג'וש לרמן והדמויות המצחיקות שלהם אבן, נייר ומספריים, שאנחנו כל כך גאים להביא לסדרות", אמר ראש האנימציה של ניקלודיאון, רמזי נאיטו. "מציאת והגדלת כישרונות בתהליך של גובה הצליל להכות הוא מה שמניע את התוכנית Intergalactic Shorts שלנו, ואנחנו לא יכולים לחכות כדי להתחיל למצוא את היוצר הגדול הבא באנימציה דרך השלב השני של התוכנית שלנו שזה עתה הושק."

פרק הפיילוט המלא הופץ ב-19 באוגוסט 2023 בערוץ היוטיוב של ניקטונס ואז ב-25 בדצמבר 2023 בטלוויזיה בערוץ ניקלודיאון. זמן קצר לאחר מכן פורסמו בערוץ קליפים נוספים מהתוכנית, כמו גם פרקי יום ההולדת המלאים והפרקים הגדולים של העיתון.

## פרסים ומועמדויות

## קישורים חיצוניים
* 

* 

## הערות שוליים

קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2024
האסון באגם ניוס

ממוזער|אגם ניוס
**האסון באגם ניוס** היה התפרצות מימית באגם ניוס שבצפון מערב קמרון ב-21 באוגוסט 1986. ההתפרצות גרמה לשחרור פתאומי של לפחות 100,000-300,000 טון של פחמן דו-חמצני (CO2). ענן הגז עלה במהירות של כמעט 100 קמ"ש ולאחר מכן, עקב היותו כבד מהאוויר, ירד על הכפרים הסמוכים, וגרם למותם בחנק של 1,746 איש וכן בעלי חיים רבים, בטווח של עד 25 ק"מ מהאגם.

מאז האסון הותקנה באגם מערכת הסרת גז, במטרה להפחית את ריכוז ה-CO2 במים ובכך להפחית את הסיכון להתפרצויות נוספות. 

שנתיים קודם לכן, ב-15 באוגוסט 1984, אירע אסון דומה באגם מונון הנמצא כ-100 ק"מ דרום מזרחית לאגם ניוס וגרם גם הוא למותם של 37 איש מחנק.  אלו שתי התפרצויות המימיות שתועדו במהלך ההיסטוריה.

האסונות הפנו את תשומת לב הקהילה המדעית לאגמים בהם כלוא מצבור של פחמן דו-חמצני. באפריקה ידוע גם על  אגם קיוו השוכן בין הרפובליקה הדמוקרטית של קונגו לרואנדה, המכיל בנוסף לפחמן גם גז מתאן.
ממוזער|אגם ניוס, המתקן הקבוע לשחרור גז CO<sub>2</sub>

## שחרור גז
היקף האסון הוביל למחקר כיצד ניתן למנוע את הישנותו והפתרון שנמצא הוא התקנת עמודי שחרור גז מרפסודות באמצע האגם. תחילה נשאבו מים רוויים ב-CO2 מקרקעית האגם דרך צינורות, ולאחר שהחל הגז להשתחרר עלו עמודי מים מבעבעים, שהמשיכו לעלות באופן טבעי ובכך משתחרר הגז מקרקעית האגם.

לאחר מחקרי ההיתכנות הותקן, ב-2001 צינור קבוע לשחרור הגז. שני צינורות נוספים הותקנו בשנת 2011. בשנת 2019 נקבע כי שחרור הגז הגיעה למצב יציב למעשה וכי אחד מהצינורות המותקנים יוכל לקיים את תהליך שחרור הגז בעצמו בעתיד, תוך שמירה על ה־CO2 ברמה בטוחה ללא צורך בהתערבות כוח חיצוני.

## קישורים חיצוניים
* תצוגת Google Earth של האזור סביב אגם ניוס

## הערות שוליים

קטגוריה:קמרון: היסטוריה
קטגוריה:אסונות טבע
ניוס
קטגוריה:1986
הר ארטוס

**הר ארטוס** (בטורקית: **Çadır Dağı**; בארמנית: **Արտոս**; בכורדית: **Çiyayê Artosê**) הוא הר געש כבוי בהרי הטאורוס, בנפת ואן שבמחוז מזרח אנטוליה במזרח טורקיה. גובהו 3,550 מטרים מעל פני הים.

ההר ממוקם כ־8 קילומטרים מדרום לימת ואן וכ־30 קילומטרים מדרום־מערב לעיר ואן.

בעבר חי באזור ההר מגוון רב של חיות. כיום עדיין חיים בו דובים, חוגלות, ארנבים וזאבים. בנוסף, בהר חיים כ־200 מיני פרפרים.

בהר מרבצי עופרת וגופרית.

## קישורים חיצוניים

## הערות שוליים

ארטוס
סלצ'יפפה

**סַלְצִ'יפַּפָּה** או **סלצ'יפפס** (בספרדית: **Salchipapa** או **Salchipapas**) היא מנת מזון מהיר דרום אמריקאית הנצרכת בדרך כלל כאוכל רחוב.

## מאפיינים
המנה המורכבת בדרך כלל מנקניקיות בקר דקות פרוסות במחבת וטוגנים, אלה מעורבבים יחד עם קולסלאו מלוח כתוספת. שם המנה הוא הלחם בסיסים של המילים הספרדיות salchicha (נקניק) ופפה (תפוח אדמה). המנה מוגשת עם רטבים שונים, כמו קטשופ וממרח חרדל, קרמה דה אסיטונה (רוטב זיתים), יחד עם אג'י או פלפל צ'ילי. לפעמים מוסיפים ביצה מטוגנת או גבינה מעל. אפשר להגיש גם עם עגבנייה וחסה, ומדי פעם המנה מעוטרת באורגנו.

## היסטוריה
[טקסט=A basket with food on top of a table|ימין|ממוזער| צריכת הסלצ'יפפה התרחבה מעבר ל[פרו, והמתכון שלה אומץ על ידי מטבחים לטינו-אמריקאים שונים.]]
הסלצ'יפפה הומצא כמאכל רחוב בלימה, פרו. עם השנים, המאכל התרחב גם למקומות אחרים בפרו. באמריקה הלטינית, הפופולריות של המנה התרחבה מעבר למטבח הפרואני, וכיום היא אופיינית גם למטבח הקולומביאני ולמטבח הבוליביאני. המנה נמכרת גם ברחובות ובשווקים של ארגנטינה ואקוודור. 

מגוון המנה ממשיך להתרחב עקב ההגירה הבוליביאנית לארגנטינה והמסעדות הקולומביאניות והפרואניות בארצות הברית ובצ'ילה. ישנה גרסה המכונה צ'וריפפס (העשויה עם צ'וריסו במקום נקניק). ניתן למצוא את המאכל גם במקסיקו. הוא גם דומה מאוד לאוכל הרחוב המקסיקני-אמריקאי המכונה "טוגני קרנה אסאדה".

## גלריה

קובץ:Salchipapas_fashion.jpg|טקסט=Some restaurants modify the salchipapa recipe to refine the traditional street food.|יש מסעדות שמשנות את מתכון הסלצ'יפפה כדי לחדד את אוכל הרחוב המסורתי.
קובץ:Venta_de_salchipapas_peruanas.jpg|טקסט=Salchipapa consumption remains strong in the urban sectors of Lima.|צריכת סלצ'יפפה נשארה חזקה במגזרים העירוניים של לימה.
קובץ:Salchipapas_Plaza_de_Armas.jpg|טקסט=The salchipapas' high caloric content is a concern for advocates of public health.|תכולת הקלוריות הגבוהה *של* הסלצ'יפפס היא דאגה לתומכי בריאות הציבור.


## ביבליוגרפיה
* 

## לקריאה נוספת
* סלצ'יצ'ון
* ג'אנק פוד
* רשימה של מנות פרואניות
* רשימת מנות נקניקיות
* נקניקיית קארי

## קישורים חיצוניים

## הערות שוליים

קטגוריה:אוכל רחוב
קטגוריה:המטבח הפרואני
קטגוריה:מאכלי תפוח אדמה
קטגוריה:אמריקה הלטינית: מטבחים
קטגוריה:מזון מהיר
קטגוריה:המטבח הבוליביאני
לשחרר את הדב

**לשחרר את הדב** הוא פודקאסט ישראלי בהגשת הקומיקאים דב נבון ונדב פרישמן.

## היסטוריה
הפודקאסט החל את שידוריו בספטמבר 2020 (תקופת הקורונה), והשבתת עולם התרבות שבאה בעקבותיה. הפודקאסט מתנהל בפורמט לפיו דב נבון "מגיע לטיפול" אצל נדב פרישמן, חברו ואחד מיוצרי הסדרה קופה ראשית (יחד עם יניב זוהר), בה משתתף דב נבון. בכל שבוע מגיע אורח אחר מתחום התרבות והאמנות, לרוב קומיקאים או שחקנים קומיים. חלק מהאורחים מגיעים בתדירות משתנה וחוזרת להתארח בפודקאסט, כגון ליאור אשכנזי, יוסי מרשק, דניאל חן, נועה קולר, קרן מור, רודי סעדה ועוד. הפודקאסט מתנהל כשיחה חברית ועקיצות הדדיות בין המנחים לבין האורח.

הפודקאסט מוקלט ומשודר במסגרת בית הפודיום.

בשנת 2021 זכה במקום השלישי בקטגוריית הפודקאסט הקומי של השנה של גיקטיים. שנה לאחר מכן, זכה במקום הראשון. בשנת 2024 זכה שוב במקום הראשון.

הפודקאסט נמצא בקביעות ברשימת הפודקאסטים המואזנים ביותר בישראל.

## קישורים חיצוניים
* 

* 

## הערות שוליים

קטגוריה:פודקאסטים
קטגוריה:פודקאסטים ישראליים
סיסמת החות'ים

[טקסט=Slogan of the Houthi Movement|ממוזער|דגל ה[חות'ים, עליו מופיע הסיסמה]]
**הצעקה** (בערבית: **الصرخة**) היא סיסמת תנועת החות'ים בתימן ("אנצאר אללה"), שנוסחה בידי מייסד התנועה חוסיין בדר א-דין אל-חות'י. נוסח הסיסמה: "אללה אכבר, מוות לאמריקה, מוות לישראל, קללה על היהודים, ניצחון לאסלאם". היא נכתבת לרוב על דגל לבן עם מסגרת ירוקה, כשהמשפט הראשון והאחרון כתובים בירוק והיתר באדום.  

מקורה מיוחס למהפכה האיראנית, אך הנסיבות המדויקות שנויות במחלוקת. לפי גרסה אחת, אל-חות'י אימץ אותה לאחר שראה צילומים מהאינתיפאדה השנייה בשנת 2000. בדרשה מ־2002 הסביר כי כלל בה יהודים משום שלדבריו "הם מניעים את העולם" .

מאז אוקטובר 2023, עם הצהרת החות'ים על מלחמה בישראל בעקבות מלחמת חרבות ברזל, נצפתה הסיסמה לצד דגלי פלסטין ותימן. 

## גלריה

קובץ:Huthi-Logo.JPG|בניין בדמאר הנושא דגל עם סיסמת החות'ים
קובץ:Houthis protest against airstrikes 1.png|מפגינים בצנעא עם שלטים הנושאים את סיסמת החות'ים


## ראו גם
* דגל תימן
* סמל תימן
* הדגל הפלסטיני
* אנטישמיות בתימן
* תכביר
* מוות לאמריקה
* קריאות להשמדת ישראל
* סורת א-נצר

## הערות שוליים

קטגוריה:סיסמאות
קטגוריה:ביטויים פוליטיים
קטגוריה:תימן: סמלים לאומיים
קטגוריה:חות'ים
קטגוריה:אסיה: דגלים
קטגוריה:קללות
קטגוריה:מילים וביטויים בערבית
קטגוריה:תימן: אנטישמיות
קטגוריה:התנגדות לציונות
קטגוריה:אנטי אמריקניזם
קטגוריה:ביטויים הקשורים לסכסוך הישראלי-פלסטיני
יאיא קונה

**יאיא קונה** (בצרפתית: **Yaya Kone**; נולד ב-28 בנובמבר 1998) הוא כדורגלן איבוארי המשחק בעמדת הקיצוני באוג'דה.

## קריירה
קונה התחיל לשחק כדורגל בקבוצת הכדורגל דנגלה המקומית. בגיל 17 הצטרף ללובי סטארס מליגת העל הניגרית. ב-11 באפריל 2016 ערך את הופעת הבכורה שלו בקבוצה בהפסד 1-0 לאביה ואריורס. ב-18 בספטמבר הבקיע צמד בניצחון 1-2 נגד איפנאיי אובה.

בינואר  חתם באיפנאיי אובה במדיה שיחק שנה וחצי ולאחר מכן חזר ללובי סטארס עמה שיחק בליגת האלופות האפריקאית שמונה משחקים וכבש שער אחד.

בקיץ  חתם בהפועל רעננה מליגת העל. ב-2 בנובמבר ערך את הופעת הבכורה שלו בקבוצה בהפסד 2-0 למכבי תל אביב. ב-20 בדצמבר 2019 הבקיע את שערו היחיד בקבוצה בניצחון 1-4 נגד מכבי קריית מלאכי במסגרת גביע המדינה. בינואר  שוחרר מהמועדון.

בתחילת אוקטובר  חתם בערער הסעודית אך כעבור כשבועיים שוחרר מהקבוצה וחתם בגזלק אז'אקסיו הצרפתית.

ב-27 ביולי 2023 חתם באוג'דה מליגת העל המרוקאית.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני הפועל רעננה
קטגוריה:כדורגלני גזלק אז'אקסיו
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים בערב הסעודית
קטגוריה:ספורטאים איבוארים בצרפת
קטגוריה:ספורטאים זרים במרוקו
קטגוריה:איבוארים שנולדו ב-1998
שייטת אוניות המערכה השמינית (בריטניה)

[ממוזער|[אה"מ אלביון (1898)|אה"מ אלביון, אוניית הדגל הראשונה של השייטת]]
**שייטת אוניות המערכה השמינית** הייתה שייטת של הצי המלכותי הבריטי שהורכבה לפני מלחמת העולם הראשונה; מאוחר יותר היא הוקצתה לצי השלישי. השייטת כללה אוניות מערכה פרה-דרדנוט. היא התקיימה מ-1912 עד 1914.

## היסטוריה
השייטת הוקמה בדצמבר 1912. בדצמבר 1913 היא הוקצתה לצי השלישי ובאוגוסט 1914 היא התבססה בבסיס הצי בדבונפורט. הצי השלישי כלל את שייטות אוניות המערכה ה-7 וה-8, והורכבה מאוניות המערכה והסיירות העתיקות ביותר של הצי המלכותי.

## מפקדים

קטגוריה:הצי המלכותי הבריטי